पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली। मोहाली के फेज 4 में सुबह सुबह एक बड़ा हादसा होते होते बच गया जब एक कार धोने वाले युवक ने कार चलाने का मजा लेने के लिए उस पर सवारी करने की सोची। कार की टक्कर से बिजली का खंभा टूट कर कार पर ही गिर गया जिसके बाद आसपास के लोगों ने किसी तरह से इस नौ सिखिए कार धोने वाले को कार से बाहर निकाला।
घटना के बारे में बताया जा रहा है कि फेज 4 में एक किराएदार की कार धोने का काम करण नामक लड़का करता था। वह शनिवार सुबह भी कार मालिक के पास आया और कार की चाबी लेकर कार धोने के लिए गया। एकाएक उसे कार चलाने की सूझी और उसने किसी तरह से कार को स्टार्ट किया और गली में कार चलाने लगा इसी बीच उसका पैर ब्रेक की जगह एक्सीलेटर पर पड़ गया जिससे उससे कार काबू नहीं हुई और कार सीधे उसने बिजली के खंभे में मार दी। जिससे कार पर पूरा खंभा टूट कर गिर गया। किसी तरह से लोगों ने उसे कार से बाहर निकाला। इसी बीच किसी ने पुलिस को इस घटना की सूचना दे दी जिसके बाद उक्त करण को पुलिस ने पकड़ लिया। बिजली का खंभा टूटने के बाद मुहल्ले की बिजली बंद हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn